Fleabag (სერიალი)

Fleabag — ბრიტანული კომედიურ-დრამატული სატელევიზიო სერიალი, რომელიც შექმნა და დაწერა ფიბი უოლერ-ბრიჯმა. დაფუძნებულია თავის ნაწარმოებზე, რომელიც პირველად დაიდგა 2013 წელს Edinburgh Fringe Festival-ზე სერიალი წარმოებული იყო Two Brothers Pictures-ის მიერ ციფრული არხი BBC Three-სთვის, Amazon Studios-თან თანაწარმოების შეთანხმებით. უოლერ-ბრიჯი თავად ასრულებს მთავარი პერსონაჟის როლს — თავისუფალი სულის, მაგრამ გაბრაზებული და დაბნეული ახალგაზრდა ქალის, რომელიც ლონდონში ცხოვრობს. პროტაგონისტი ხშირად არღვევს მეოთხე კედელს, სთავაზობს რა მაყურებელს განმარტებებს, შინაგან მონოლოგებსა და მიმდინარე კომენტარებს. 
მინი|The Edinburgh Fringe Festival, 2013

შოუ დაიწყო 2016 წლის 21 ივლისს და დასრულდა მეორე და საბოლოო სეზონით 2019 წლის 8 აპრილს. სერიალმა მიიღო ფართო აღიარება კრიტიკოსებისგან, განსაკუთრებით მისი სცენარის, მსახიობთა თამაშისა და მთავარი პერსონაჟის უნიკალურობისა და პიროვნულობისთვის. ბევრმა კრიტიკოსმა და მაყურებელმა ის ყველა დროის ერთ-ერთ საუკეთესო კომედიურ სერიალად დაასახელა. უოლერ-ბრიჯმა პირველი სეზონისთვის მოიგო ბრიტანული აკადემიის სატელევიზიო ჯილდო. 

მეორე სეზონმა მიიღო 11 ნომინაცია Primetime Emmy Award-ზე და მათგან მოიგო ექვსი; უოლერ-ბრიჯმა მოიპოვა გამორჩეული კომედიური სერიალის, გამორჩეული მთავარი მსახიობი ქალისა და გამორჩეული სცენარის ჯილდოები კომედიური სერიალისთვის; დამატებითი სამსახიობო ნომინაციები მიიღეს კლიფორდმა, ოლივია კოლმანმა და სტუმარმა ვარსკვლავებმა ფიონა შოუმ და კრისტინ სკოტ თომასმა.   სერიალმა მიიღო ოქროს გლობუსის ჯილდო საუკეთესო სატელევიზიო სერიალისა და საუკეთესო მსახიობი ქალის კატეგორიაში. 

უნდა აღინიშნოს, რომ ფლიბეგის პერსონაჟის საწყისი იდეა stand-up შოუში გამოსვლის დროს დაიბადა. უოლერ-ბრიჯს დაევალა სკეტჩის შექმნა 10-წუთიანი სექციისთვის. ასე შეიქმნა სერიალის მთავარი პერსონაჟი.

მსახიობები და პერსონაჟები

 ფიბი უოლერი — ბრიჯი როგორც „ფლიბეგი"
 სიან კლიფორდი — კლერი, ფლიბეგის და, რომელთანაც მას არასტაბილური ურთიერთობა აქვს
 ენდრიუ სკოტი — მღვდელი (სეზონი 2), რომელშიც ფლიბეგი შეუყვარდება
 ბენ ოლდრიჯი — ფლიბეგის სასიყვარულო ინტერესებიდან ერთ-ერთი;
 ჰიუ სკინერი — ჰარი, ფლიბეგის ყოფილი;
 ჰიუ დენისი — ბანკის მენეჯერი (სეზონი 1; სტუმარი სეზონი 2), რომელსაც ფლიბეგი სესხისთვის მიმართავს;
 ჯენი რეინსფორდი — ბუ, ფლიბეგის გარდაცვლილი საუკეთესო მეგობარი და ბიზნეს პარტნიორი;
 ბილ პატერსონი — ფლიბეგისა და კლერის მამა;
 ოლივია კოლმანი — ფლიბეგისა და კლერის ნათლია, რომელმაც მათი დედის გარდაცვალებიდან მალევე დაიწყო ურთიერთობა მათ მამასთან და საბოლოოდ გახდა მათი დედინაცვალი
 ბრეტ გელმანი — მარტინი, კლერის აგრესიული ალკოჰოლიკი ქმარი.

გადაღება
გადაღება მიმდინარეობდა ლონდონში და მის შემოგარენში, ძირითადად, ჩრდილო-დასავლეთ და ცენტრალურ ნაწილში, მთავარი ლოკაცია იყო დართმუთ პარკი, ჩრდილო-დასავლეთ ლონდონი. ქუჩის სცენები გადაიღეს ხუთ მთავარ გზაზე ამ რაიონში, მათ შორის: 
საუთჰემპტონ როუდი, ლორიერ როუდი, კროფტდაუნ როუდი, ჰაიგეით როუდი და იორკ რაიზი. სხვა ლოკაციებს შორისაა ტვიკენემი, ჰემპტონ ჰილი, ჰაიგეითი, ტაფნელ პარკი, ბელსაიზ პარკი, მაიდა ვეილი, კენტიშ თაუნი, პარლამენტ ჰილ ფილდსი ჰემპსტედ ჰითში, საუთვორკი, ბლუმსბერი, სოჰო, სტენმორი, ლინკოლნს ინ ფილდსი და ფინსბერი სკვერი. 
დართმუთ პარკში მდებარე Bold Cafe & Restaurant გამოიყენეს ფლიბეგის Guinea Pig Cafe-სთვის. სასაფლაო, რომელზეც ფლიბეგი ყოველდღიურად დარბის, არის კენსალ გრინ სასაფლაო კენსალ გრინში. ფემინისტური ლექცია გაიმართა ბრიტანეთის მუზეუმის სალექციო დარბაზში რასელ სკვერზე. მდუმარე განდეგილობა, რომელსაც ფლიბეგი და კლერი დედის დღეს ესწრებიან, გადაიღეს ჰედსორ ჰაუსში, ბერკშირში. მამისა და დედინაცვლის სახლი მდებარეობდა კემბრიჯ პარკ როუდზე ტვიკენემში. 

მეორე სეზონი დაიწყო ოჯახური სადილის წვეულებით, რომელიც ამერიკულ სტეიკჰაუსში  Smith & Wollensky-ში გადაიღეს. სერიალში აღნიშნული ეკლესია იყო ანგლიკანური ეკლესია წმინდა ანდრიას ნისდენში.

პირველი სეზონის გადაღებები 2016 წლის აპრილიდან მაისამდე მიმდინარეობდა.  ხოლო მეორე სეზონი კი 2018 წლის აგვისტოდან სექტემბრამდე.
კრიტიკული გამოხმაურება
Fleabag-ის ორივე სეზონმა მიიღო ფართო აღიარება სატელევიზიო კრიტიკოსებისგან. მიმოხილვების ვებ-გვერდზე Rotten Tomatoes ორივე სეზონმა მიიღო 100%-იანი მოწონების რეიტინგი. პირველმა სეზონმა მიიღო საშუალო შეფასება 8.5/10, დაფუძნებული 42 მიმოხილვაზე, სადაც საიტის კრიტიკული კონსენსუსი ამბობს: „ჭკვიანური და უმოწყალოდ სასაცილო, Fleabag არის შთამბეჭდავი, უაღრესად გამომგონებლური კომედია რთული ახალგაზრდა ქალის შესახებ, რომელიც ნავიგაციას ახდენს ტრავმის შემდგომ პერიოდში". "

მეორე სეზონმა მიიღო საშუალო შეფასება 9.3/10, დაფუძნებული 99 მიმოხილვაზე, კრიტიკული კონსენსუსით: „Fleabag ბრუნდება ბრძოლაში მეორე სეზონით სავსეს ფიბი უოლერ-ბრიჯის დაუღალავი ქარიზმით". Metacritic-ზე პირველმა სეზონმა მიიღო საშუალო ქულა 88 100-დან, დაფუძნებული 19 კრიტიკოსზე, ხოლო მეორე სეზონმა მიიღო 96 ქულა, დაფუძნებული 21 კრიტიკოსზე. 

ემილი ნუსბაუმმა The New Yorker-დან აღწერა პირველი სეზონი როგორც „შავი იუმორის მექანიზმი, დამახინჯებული და შთამბეჭდავი იგავი ერთი მარტოხელა ქალის არსებობის შესახებ"." მორინ რაიანმა Variety-დან უწოდა მას „მწველი იუმორის მქონე", სერიალი მკვეთრი იუმორითა და სპეციფიკური პერსონაჟებით ცხოვრებისეული ტრაგედიაა.  ჰენკ სტიუვერმა The Washington Post-დან დაახასიათა ის როგორც „სასაცილო, უაღრესად უხამსი, მაგრამ მოულოდნელად ემოციური“  მაიკ ჰეილმა The New York Times-ში შეაქო შოუ მისი "დაუღალავი, თითქმის ველური ენერგიისა და სახეში გალაწუნების დამოკიდებულებისთვის".[29] მერი მაკნამარამ Los Angeles Times-დან შეაქო მისი არაპროგნოზირებადობა, „სიმართლის მკაფიო თვალი, რომელიც ხშირად საკმაოდ დამანგრეველია".

მეორე სეზონმა მიიღო ერთსულოვანი აღფრთოვანება და ჩაითვალა კულტურულ ფენომენად. სერენა დევისმა The Daily Telegraph-დან შეაქო მეორე სეზონი როგორც „თითქმის სრულყოფილი ხელოვნების ნიმუში".   Rolling Stone-ისთვის ალან სეპინუოლმა დაწერა, რომ „ტრაგიკომიკური შედევრი აღწევს ახალ სიმაღლეებს“.   

Metacritic--ის მიხედვით, Fleabag იყო მეორე ყველაზე მაღალი რეიტინგის მქონე შოუ 2010-იან წლებში.  2019 წელს ის მე-8 ადგილზე დასახელდა The Guardian-ის 21-ე საუკუნის 100 საუკეთესო TV შოუს სიაში. 2022 წელს Rolling Stone-მა Fleabag ყველა დროის ხუთ საუკეთესო სატელევიზიო შოუს ჩამონათვალში შეიყვანა. 
ამერიკის შეერთებული შტატების ყოფილმა პრეზიდენტმა ბარაკ ობამამ დაასახელა Fleabag-ის მეორე სეზონი 2019 წლის მის საყვარელ ფილმებსა და სატელევიზიო სერიალებს შორის. თავის ყოველწლიურ სიაში, რომელიც მან Twitter-ზე გამოაქვეყნა 2019 წლის 29 დეკემბერს. 

სქოლიო

კატეგორია:კომედიურ-დრამატული ფილმები
კატეგორია:ინგლისურენოვანი ფილმები
კატეგორია:ტელესერიალები ანბანის მიხედვით